kardosdrur/scandi-wiki huggingface dataset:
Severe acute respiratory syndrome-related coronavirus

Denne side handler om en art af coronavirus omfattende flere stammer. For den stamme, der forårsager SARS, se SARS-CoV − For den stamme, der forårsager COVID-19, se SARS-CoV-2

Severe acute respiratory syndrome–related coronavirus ('SARS-CoV' eller 'SARSr-CoV') er en art af coronavirus der inficerer mennesker, flagermus og visse andre pattedyr.

Det er en indkapslet, enkeltstrenget (single-stranded) RNA-virus med positiv sense, der kommer ind i værtscellen ved at binde til receptoren for 'Angiotensin-konverterende enzym 2' (ACE2).
Virussen tilhører slægten Betacoronavirus og underslægten Sarbecovirus.

To stammer af denne virus har forårsaget udbrud af alvorlige luftvejssygdomme hos mennesker: 'svær akut respiratorisk syndrom coronavirus' (SARS-CoV eller 'SARS-CoV-1'), som forårsagede udbruddet 2002-2004 af 'Svær akut respiratorisk syndrom' (SARS) og 'alvorlig akut respiratorisk syndrom coronavirus 2' (SARS-CoV-2), der førte til pandemien 2019-20 med sygdommen COVID-19, 'coronavirus disease 2019'.

Der findes hundreder af andre stammer af SARS-CoV, som blot er kendt for at inficere ikke-humane arter: flagermus er et vigtigt reservoir for mange stammer af SARS-relaterede coronavirus, og adskillige stammer er identificeret i desmerdyr-slægten Paradoxurus (underfamilien palmerullere), hvorfra SARS-CoV sandsynligvis stammer.

Efter ebolaudbruddet i Vestafrika 2014 udarbejdede WHO i 2016 en plan for hurtig igangsættelse af forskning og udvikling af diagnosemetoder, vacciner og lægemidler til brug før og under en epidemi. Man anså at den SARS-relaterede coronavirus var en af flere virus der kunne udløse en sådan epidemi. Forudsigelsen blev indfriet med COVID-19-pandemien.

Noter og referencer 
Noter

Referencer

Eksterne henvisninger 
  Wikispecies har taksonomi med forbindelse til Severe acute respiratory syndrome-related coronavirus
 "Luftvejsinfektioner − virale" fra Ssi.dk Statens Seruminstitut og "Human Coronavirus, Middle East Respiratory Syndrome (MERS) og Svær Akut Respiratorisk Syndrom (SARS)" fra Ssi.dk
 Om navngivning : WHO press release identifying and naming the SARS virus
 "The Deadly Genomes". Genome structure and size of harmful bacteria and viruses. Fra Mkweb.bcgsc.ca hos Genome Sciences Centre (Canada), https://www.bcgsc.ca/
 Særlig side om SARS virus. 'Online Extra' fra Science, Sciencemag.org ('free content') og listning af ressourcer
 
 U.S. Centers for Disease Control and Prevention (CDC) SARS home fra Cdc.gov

Coronaviridae
Otto Bahr Halvorsen

Otto Bahr Halvorsen (28. maj 1872 i Christiania - 23. maj 1923 i Christiania) var en norsk jurist og konservativ politiker, der var Norges statsminister fra 1920 til 1921 og igen fra marts til maj 1923, hvor han døde i embedet. Han tilhørte partiet Høyre.

Eksterne henvisninger 

 Otto Bahr Halvorsen i Norsk biografisk leksikon

Norges statsministre
Justitsministre fra Norge
Politikere fra Norge
Storkors af Sankt Olavs Orden
Storkors af Dannebrog
Personer fra Oslo
Sankt Clemens Kirke (Amrum)

Sankt Clemens Kirke (på amrumfrisisk St. Clemens sark) er en kirke beliggende i landsbyen Nebel på den nordfrisiske ø Amrum i Sydslesvig i den nordtyske delstat Slesvig-Holsten. Kirken er sognekirke for Sankt Clemens Sogn på Amrum.

Kirken er opført i 1236 midtvejs mellem landsbyerne Nordtorp og Sydtorp som filialkirke til kirken i Niblum på nabo-øen Før. Kirken blev bygget som tårløs enskibet kirke i romansk stil af munke- og kampesten, indviet til de søfarende skytshelgen Sankt Clemens. Taget var dækket med strå. Kirken er siden blevet forlænget mod vest og blev i 1906/08 udbygget med et vesttårn. Før rådede den over et klokkestabel. I kirkens indre kan ses et trefløjet altertavle i renæssance-stilen fra 1636 med Gud Fader øverst oppe og derunder i midten en fremstilling af den sidste nadver. Prædikestolen er frs 1623. Den romanske døbefont er ligesom den sengotiske krucifiks fra 1400-tallet. Den skrives tilbage til tiden, hvor kirken blev opført. Ved korets nordvæg findes et sakramentsskab fra sengotisk tid for at opbevare hostier, skabet viser i sit sindre den lidende Kristus som smertensmand. De tre lysekroner er gaver fra grønlandsfarerne. I 1886 kom et Marcussen-orgel til. Et nyt orgel kom 1981 til. Ved sydvæggen er der store rundbuevinduer.

På kirkegården er der en række talende gravsten fra 1600 til 1800-tallet, som beskriver afdøde søfarers og hvalfangers livsforløb.

Galleri

Litteratur 
 Georg Quedens: Kirche und Friedhöfe auf Amrum Breklum 1997, .
 Henning Dehn-Nielsen: Kirker i Sydslesvig. Fra Hedeby til Harreslev, 2001/ 2017 (e-book)

Eksterne henvisninger 

 Menighedens hjemmeside

Amrum
Kirker i Slesvig-Holsten
Marrakesh-Safi

Marrakesh-Safi (, Muṙṙākuš Asfi; ( , Mṙṙakš Asfi) er en af Marokkos tolv regioner. Befolkningen var i 2014 4.520.569. Hovedstaden er Marrakesh.

Historie 
Marrakesh-Safi blev oprettet i september 2015 ved at fusionere den gamle region Marrakesh-Tensift-El Haouz med provinserne Safi og Youssoufia i Doukkala-Abda- regionen.

Administrativ inddeling 
Regionen består af følgende provinser og præfekturer:

 Marrakech præfektur
 Al Haouz (provins)
 Chichaoua (provins)
 El Kelâa des Sraghna (provins)
 Essaouira (provins)
 Rehamna (provins)
 Safi (provins)
 Youssoufia (provins)

Referencer 

Marokkos regioner
Marrakech
Cocoon

Cocoon (engelsk for kokon) kan henvise til:

 Cocoon (musikduo), en fransk pop-duo
 Cocoon (film), en amerikansk film fra 1985 instrueret af Ron Howard
Drâa-Tafilalet

Drâa-Tafilalet (, Dr'a Tafilalt; , Dar'a Tafilalt) er en af Marokkos tolv regioner. Den dækker et område på 88.836 km2 og havde ved folketællingen i 2014 en befolkning på 1.635.008 indbyggere. Regionens hovedstad er Errachidia.

Geografi 
Drâa-Tafilalet ligger i Atlasbjergene i Marokko. Dets vigtigste vandløb er af Draa-floden i vest og Ziz-floden, der afvander Tafilalt-oasen i øst. Drâa-Tafilalet grænser op til fem andre marokkanske regioner: Souss-Massa mod sydvest, Marrakesh-Safi mod vest, Béni Mellal-Khénifra i nordvest, Fès-Meknès mod nord og Oriental mod nordøst. Det grænser også til to af Algeriets provinser, Tindouf i syd og Béchar i sydøst.

Historie 
Drâa-Tafilalet blev oprettet i september 2015 ved at lægge provinserne Errachidia og Midelt i Meknès-Tafilalet-regionen sammen med tre provinser fra Souss-Massa-Drâa-regionen.

Regering 
Lahbib Choubani fra Retfærdigheds- og udviklingspartiet blev valgt som regionsrådets første præsident den 14. september 2015. Mohamed Fanid blev udnævnt til guvernør (wali) i regionen den 13. oktober 2015. Han blev efterfulgt af Mohamed Benribag i 2017.

Inddeling 
Drâa-Tafilalet består af fem provinser:

 Errachidia (provins) 
 Ouarzazate (provins) 
 Midelt (provins) 
 Tinghir (provins) 
 Zagora (provins)

Økonomi 
Landbrug og kvægopdræt har traditionelt været store økonomiske aktiviteter i regionen, men de er blevet påvirket negativt i de senere år ved  øget ørkendannelse.  Der er en filmfindustri koncentreret i Ouarzazate-området. De befæstede byer i området, som f.eks. Verdensarvsstedet Aït Benhaddou, er populære turistattraktioner. Traditionel kunst og håndværk som keramik i Tamegroute og tæpper i Taznakht er også vigtig for den lokale økonomi.

Infrastruktur 
De største byer i regionen, Errachidia og Ouarzazate, er forbundet med Nationalrute 10. I Draa-dalen går Nationalrute 9, som også forbinder Ouarzazate med Marrakesh mod nordvest. Nationalrute 13 løber langs Ziz-dalen og forbinder Errachidia med Meknès mod nord. Ouarzazate har den travleste lufthavn i regionen; lufthavnene i Errachidia og Zagora også kommerciel service.

Referencer 

Marokkos regioner
Etableret i 2015
Errachidia

Errachidia (, Berber: Imetɣaren) er en by i Marokko beliggende i Errachidia-provinsen, og er hovedstad i regionen Drâa-Tafilalet.

Byens indbyggere taler berbisk og marokkansk arabisk.

Navn 
Errachidia var tidligere kendt som "Ksar Es Souk" (), men blev omdøbt til Errachidia omkring 1975, til ære for den anden søn af Hassan II, Moulay Rachid .

Kultur 
Byen var en del af ruten Dakar Rally for i 2006 og 2007.

Referencer 

Byer i Marokko
Tjenerindens fortælling

Tjenerindens fortælling (originaltitel The Handmaid's Tale) er en dystopisk roman af den canadiske forfatter Margaret Atwood, der blev udgivet i 1985. Den foregår i nær fremtid i New England, i en totalitær stat, kendt som Gilead, der har styrtet USAs regering.

Litteratur i 1985
Romaner fra Canada
Lend (Graz)

Lend er bydel nr. 4 i Graz, Østrig. Den ligger centralt på vestbredden af floden Mura og indeholder bl.a. hovedbanegården. Bydelen afgrænses i vest af Alte Poststraße, i syd af Annenstraße og i nord af Grazer Kalvarienberg.

Steder i Lend 
 Lendplatz og Südtiroler Platz - de centrale pladser
 Kunsthaus Graz - museum for moderne kunst
 Graz Hauptbahnhof - hovedbanegården
 Barmherzigenkirche
 Grazer Kalvarienberg - en kristen helligdom til minde om Jesu korsfæstelse på Golgata
 Mariahilfer Kirche
 Marienkirche
 Roseggerhaus
 Orpheum - teater grundlagt i 1899 som modvægt til Graz' operahus
 p.p.c.-Project Pop Culture
 Rondo

Kildehenvisninger 

Graz
Lawrence Thomas

Lawrence Andrew Kingsley Thomas er en fodboldmålmand fra Australien, som spiller for Western Sydney Wanderers FC i Australien.

Karriere
Lawrence Thomas er født i Sydney. Han spillede i sine ungdomsår for NSW Premier League-klubben Marconi Stallions, Blacktown City Demons og Australian Institute of Sport. i 2010 skrev han under med Bankstown City fra NSW Premier League og sluttede som nummer otte med sit hold, i første sæson.

Samme år drog han til Europa, og prøvetrænede med Coventry City F.C. fra The Championship, men uden succes og derfor drog han tilbage til Australien. I 2011 skrev han under med en anden Championship-klub; Sheffield United, men drog tilbage til Australien efter en sæson uden kampe.

Melbourne Victory
I september 2011 drog han på prøve i A-League-klubben Melbourne Victory, hvilket kastede en kontrakt af sig. Han debuterede på Melbourne Victorys førstehold i sæsonens femte runde mod de regerende mestre fra Brisbane Roar. Han blev han skiftet ind i løbet af kampen, da klubbens førstemålmand Ante Čović, blev vist det røde kort. Hans debut var god og via et par gode redninger, hjalp han sit hold til en 2-2 uafgjort. Hans anden kamp, kom i runde seks mod forrige sæsons nummer to fra Central Coast og holdt buret rent i en 0-0 kamp, men i starten blev det ikke til et egentligt gennembrud, da han stadigvæk ikke var klubbens førstevalg på målmandsposten.

Et formdyk fra klubbens førstemålmand Nathan Coe i 2013/14-sæsonen, gav Thomas en mulighed for at tage posten som klubbens førstemålmand. Han slog dog ikke igennem og derfor tog Coe pladsen tilbage. Et år senere, fik han chancen igen da Nathan Coe blev skadet. Denne gang tog han chancen og imponerede, hvorfor Coe aldrig fik sin status som førstevalg igen.

Siden da har han i perioder både været førstevalg og andetvalg. I 2016/17 sæsonen imponerede han i klubben og bed sig igen fast som førstevalg og har siden blandt andet vundet A-League trofæet i 2018, hvor han blandt andet blev hædret for to vitale redninger i den afgørende kamp.

SønderjyskE

I 2020 udløb kontrakten med Melbourne Victory, som bekræftede at Thomas skulle til Europa. Den 2. august 2020, skrev han under på en 2-årig kontrakt med de forsvarende pokalvindere fra SønderjyskE.

Privat
Lawrence Thomas blev født den 9. maj 1992 i Sydney, New South Wales. Han far er australier og hans mor er italiensk-australier, hvorfor Thomas Lawrence også er i besiddelse af et italiensk pas.

Titler

Klub

Melbourne Victory
 A-League: 2014–15
 A-League: 2017–18
 FFA Cup: 2015

Personlig
 Joe Marston Medal: 2018

Referencer

Eksterne henvisninger 
 

Fodboldspillere fra Australien
Fodboldspillere fra Melbourne Victory FC
Fodboldspillere fra SønderjyskE
Ísak Óli Ólafsson

Ísak Óli Ólafsson er en islandsk fodboldspiller, som spiller for SønderjyskE i den danske Superliga.  Han fik sin startdebut i den bedste danske række i den sidste kamp i sæsonen, den 8. juli 2020, i en gruppespilskamp mod Lyngby Boldklub. . Men allerede i efteråret 2019, fik han 6 minutter i en Superliga-kamp mod AGF.

Titler

Klub 
SønderjyskE
 Sydbank Pokalen: 2020

Referencer

Eksterne henvisninger 
 

Fodboldspillere fra Island
Fodboldspillere fra SønderjyskE
Personer fra Keflavik
Haji Wright

Haji Wright (født 27. marts 1998) er en fodboldspiller fra USA, som spiller angriber, for den tyrkiske Süper Lig klub Antalyaspor udlejet fra SønderjyskE.

D. 21. juni annoncerede Antalyaspor
fra den tyrkiske Süper Lig, at de havde lejet Haji Wright fra SønderjyskE.

SønderjyskE afviste dog at en låneaftale var underskrevet fra deres side, da der stadig manglede at falde en del ting på plads, før de ville underskrive en aftale.

Karriere 

Wright spillede ungdomsfodbold for LA Galaxy fra hjembyen Los Angeles.  I 2015, skrev han en professionel kontrakt med klubben New York Cosmos i den amerikanske NASL.  Det blev dog kun til tre kampe, inden han rykkede til Tyskland.

I april 2016, skriver Wright under med Schalke 04 og var i første omgang tiltænkt U19-holdet.  I hans debut på U19 holdet, scorede han to mål imod Borussia Dortmunds U19-hold.

Wright blev rykket op i Schalkes førsteholdstrup i maj 2017. Han sad første gang på bænken imod FC Ingolstadt den 20. maj 2017. Den 24. november 2018, fik han debut på førsteholdet, da han blev skiftet ind i stedet for Steven Skrzybski i det 88. minut i en 5–2 sejr over FC Nürnberg. Han scorede sit eneste Bundesliga-mål i et 2-1 nederlag til Bayer Leverkusen. 

I juli 2019, tilsluttede han sig VVV-Venlo i den hollandske æresdivision, på en fri transfer. Han spillede 20 kampe og var med til at sikre sit hold en 13. plads i 2019-20 sæsonen. Han scorede dog ingen mål. 

Den 2. august 2020 blev han præsenteret som ny spiller i SønderjyskE, på en 2-årig kontrakt.

Privat 
Hajis bror Hanif spiller for Bonner SC's U19-hold. Hajis fætre er også aktive sportsudøvere: Joseph Putu spillede amerikansk fodbold for Florida Gators. Hans anden fætter, Isaac Nana Addai, spillede U-landskampe for Liberia, ligesom han også repræsenterede Boston City FC, hans tredje fætter, Joseph Addai, vandt Super Bowl XLI i 2007, med
Indianapolis Colts.

Referencer

Eksterne henvisninger 
 

Fodboldspillere fra USA
Fodboldlandsholdsspillere fra USA
Personer fra Los Angeles
Angribere (fodbold)
Fodboldspillere fra SønderjyskE
Deltagere ved verdensmesterskabet i fodbold 2022
Peter Buch Christiansen

Peter Buch Christiansen (født 2. december 1999) er en dansk fodboldspiller, der spiller som angriber for Superliga-klubben SønderjyskE.

Karriere 
Christiansen startede sin karriere i Starup UIF, inden han som 12-årig skiftede til Haderslev FK.

SønderjyskE 
Peter Christiansen startede sin karriere i ungdomsrækkerne for SønderjyskE. Blandt andet blev han topscorer i U/19 Divisionen 2017-18 med 21 mål. 

Han fik sin debut i Superligaen under den daværende træner Claus Nørgaard den 8. december 2018 i en kamp mod Hobro IK, der endte 0-0. Her spillede han 68 minutter, før han blev udskiftet. Få dage senere, den 13. december 2018, skrev han under på en fuldtidskontrakt gældende fra sommeren 2019.

Første mål i Superligaen scorede han den 10. marts 2019 i en kamp mod Esbjerg fB, som SønderjyskE vandt 3-1. Her åbnede Christiansen scoringen i 26. minut til stillingen 1-0. I den efterfølgende kamp startede han også og assisterede SønderjyskE's enlige mål af Mart Lieder, da klubben tabte 2-1 til FC Midtjylland. Mål nummer to kom i 28. runde mod Vejle Boldklub i en kamp, som sønderjyderne tabte 4-1. 

Den 1. juli 2020 vandt han sit første trofæ med sin klub, da SønderjyskE slog AaB 2-0 i finalen af Sydbank Pokalen.  Han så hele kampen fra bænken, men fik i alt fire ud af seks kampe i turneringen, og scorede blandt andet i en 5-0 sejr over BK Viktoria i turneringens 2. runde.

Titler

Klub 
SønderjyskE
 Sydbank Pokalen: 2020

Referencer

Eksterne henvisninger 
 

Fodboldspillere fra Danmark
Fodboldspillere fra SønderjyskE
Personer fra Sønderjylland
Mads Hansen (fodboldspiller)

Mads Hansen (født 10. april 2001) er en dansk fodboldspiller som spiller for SønderjyskE i Superligaen.

Karriere 
Mads Hansen er et produkt af SønderjyskE's ungdomsakademi. Han skrev den 10. april 2019 under på en femårig kontrakt, samme dag som han fyldte 18 år. Han var på daværende tidspunkt førsteårs U/19-spiller.

Han blev rykket op i Superliga-truppen i 2019. Han fik sin debut i Superligaen den 6. oktober 2019 i en kamp mod Esbjerg fB på udebane. Her blev han skiftet ind i overtiden af en 2-1 sejr til SønderjyskE, og fik ét minut på banen. 

Han fik 17 minutter på banen i et 1-0 nederlag til Brøndby IF på udebane den 2. juni 2020 i grundspillets sidste kamp i Superligaen 2019-20.  Den 21. juni 2020 fremtvang han et straffespark ved stillingen 1-1, på JYSK Park i Silkeborg, i 90. minut. Det omsatte hans holdkammerat Mads Albæk til et mål, som afgjorde kampen til SønderjyskE's fordel.

Titler

Klub 
SønderjyskE
 Sydbank Pokalen: 2020

Referencer

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra SønderjyskE
Personer fra Sønderjylland
Arman Taranis

Arman Taranis (født 30. juli 2001), er en dansk fodboldspiller med bosniske rødder, som spiller for Burnley i den engelske U23 liga.

Titler

Klub 
SønderjyskE
 Sydbank Pokalen: 2020

Eksterne henvisninger 
 

Fodboldspillere fra Danmark
Fodboldspillere fra SønderjyskE
Fodboldspillere fra FC Midtjylland
Jannick Liburd

Jannick Jørgensen Liburd (født 26. september 2001) er en dansk/amerikansk fodboldspiller som spiller midtbane hos Superliga-klubben SønderjyskE.

Karriere 

Han fik sin debut i Superligaen for SønderjyskE, d. 8. juli 2020 i en kamp mod Lyngby Boldklub i sæsonens sidste kamp. Han fik fire minutter på banen.

Titler

Klub 
SønderjyskE
 Sydbank Pokalen: 2020

Eksterne henvisninger 
 

Fodboldspillere fra Danmark
Fodboldspillere fra SønderjyskE
Personer fra Fanø
Mads Winther

Mads Skøtt Winther (født 20. oktober 2001) er en dansk fodboldspiller som spiller højre back hos Superliga-klubben SønderjyskE.

Karriere 
Winther spillede først i først i Dybbøl IU og siden i FC Sønderborg, inden han som U/15-spiller skiftede til Haderslev FK.

SønderjyskE 
Den officielle debut for klubbens førstehold fik han i DBU Pokalen mod BK Viktoria den 5. september 2019, da han startede inde og spillede alle 90 minutter. Han skrev i december 2019 under på en toårig kontrakt, der ville begynde i sommeren 2020. Det ville ske, samtidigt med at han gik fra være til U/19-spiller til en permanent del af klubbens førstehold.

Mads Winther fik sin Superliga-debut for SønderjyskE den 8. juli 2020 i en kamp mod Lyngby Boldklub i sæsonens sidste kamp. Han fik fire minutter på banen, hvor han erstattede Emil Frederiksen.

Titler

Klub 
SønderjyskE
 Sydbank Pokalen: 2020

Referencer

Eksterne henvisninger 
 

Fodboldspillere fra Danmark
Fodboldspillere fra SønderjyskE
Personer fra Sønderborg
Isamu Akasaki

var en japansk ingeniør og fysiker, der var specialiseret i halvledereteknologi. Han er bedst kendt for at opfinde den kraftige galliumnitrid (GaN) pn-overgang blå LED i 1989 og den efterfølgende forbedrede udgave.

Han modtog Kyoto Prize i Advanced Technology i 2009 for denne opfindelse, og IEEE Edison Medal i 2011. Han modtog nobelprisen i fysik sammen med Hiroshi Amano og Shuji Nakamura i 2014, "for opfindelsen af effektive blå lysdioder, som har gjort det muligt at fremstille lysstærke og energibesparende hvide lyskilder."

Referencer

Eksterne henvisninger 
 Nobel Prize website
 Compound Semiconductor (pp. 17–19)
 

Fysikere fra Japan
Nobelprismodtagere i fysik
Nobelprismodtagere fra Japan
Hiroshi Amano

er en japansk fysiker, ingeniør og opfinder, der har specialiseret sig i halvlederteknologi. Han modtog nobelprisen i fysik sammen med Isamu Akasaki og Shuji Nakamura for "opfindelsen af effektive blå lysdioder, som har gjort det muligt at fremstille lysstærke og energibesparende hvide lyskilder."

Referencer 

Fysikere fra Japan
Nobelprismodtagere i fysik
Nobelprismodtagere fra Japan
Ingeniører fra Japan
Carlos Agostinho do Rosário

Carlos Agostinho do Rosário (født 26. oktober 1954) er en Mozambicansk politiker, der har været premierminister i Mozambique siden 17. januar 2015. Han er medlem af FRELIMO og tjener under præsident Filipe Nyusi. Han arbejdede som embedsmand i 1970'erne og var guvernør i Zambezia-provinsen mellem 1987 og 1994. Senere tjente han en kort periode som MP i 1994, før han blev minister for landbrug og fiskeri, i hvilken stilling han tjente indtil 1999. Derefter blev han en diplomat i Asien; forud for hans udnævnelse som premierminister tjente Rosario som ambassadør i Indonesien.

Eksterne henvisninger 

Politikere fra Mozambique
Eva Cassidy

Eva Marie Cassidy (2. februar 1963- 2. november 1996) var en amerikansk sanger og guitarist, der var kendt for sine fortolkninger af jazz og blues med en kraftig følelsesbetonet sopranstemme. Hun udgav sit første album i 1992, The Other Side, der bestod af en række duetter med go-gomusikeren Chuck Brown, der blev fulgt op i 1996 med live solo-albummet Live at Blues Alley. Selvom hun blev æret af Washington Area Music Association, så var hun stort set ukendt uden for sin hjemby Washington D.C.. Hun døde af modermærkekræft i efteråret 1996 i en alder af 33 år.

To år efter hendes død blev hendes musik bragt til det britiske publikum, hvor hendes versioner af "Fields of Gold" og "Over the Rainbow" blev spillet af Mike Harding og Terry Wogan på BBC Radio 2. Efter en overvældende respons blev en optagelse af "Over the Rainbow", der var filmet på Blues Alley i Washington af hendes ven Bryan McCulley, vist på BBC Twos Top of the Pops 2. Kort efter blev der udgivet et opsamlingsalbum med titlen Songbird, og det nåede toppen af UK Albums Chart næsten tre år efter det oprindeligt var blevet udgivet. Hitlistesuccesen i Storbritannien og Irland øgede også hendes anerkendelse på verdensplan. Der er blevet udgivet flere posthume albums, inklusive tre albums og seks singler der er nået førstepladsen i Storbritannien, og de har solgt mere end 10 millioner eksemplarer. Hendes musik har også nået ind i top 10 på hitlisterne i Australien, Tyskland, Norge, Sverige og Schweiz.

Diskografi 
 The Other Side  (1992)
 Live at Blues Alley (1996)
 Eva by Heart (1997)
 Songbird (opsamlingsalbum, 1998; gendugivet i 2018 som Songbird 20, remastered med 4 ekstra numre)
 Time After Time (2000)
 No Boundaries (2000)
 Imagine (2002)
 American Tune (2003)
 Wonderful World (compilation, 2004)
 Eva Cassidy Sings (DVD, 2004)
 Somewhere (2008)
 Simply Eva (2011)
 The Best of Eva Cassidy (opsamlingsalbum, 2012)
 Nightbird (2015)

Referencer 

Litteratur
 
 ; winner of The People's Book Prize 2011/2012

Eksterne henvisninger 
 

Sangere fra USA
Personer fra Washington D.C.
TV4

TV4 kan referere til:
 TV4 (Sverige) − en svensk tv-kanal
 TV4 (Polen) − en polsk privat tv-station
Emma Mitchell

Emma Mitchell (born 19. september 1992) er en kvindelig skotsk fodboldspiller, der spiller forsvar for engelske Reading i FA Women's Super League. Hun begyndte hendes seniorkarriere i skotske Glasgow City, før hun skiftede til Bundesliga-klubben SGS Essen i 2013. Hun har siden 2011, optrådt for Skotlands kvindefodboldlandshold.

Meritter

Klubhold 
Glasgow City 
Scottish Women's Premier League: 2009, 2010, 2011, 2012
Scottish Women's Cup: 2009, 2011, 2012
Scottish Women's Premier League Cup: 2009, 2012

Arsenal
FA WSL: 2018–19
FA Cup: 2014, 2016
WSL Cup: 2013, 2015, 2018

Individuelt 
PFA Team of the Year: 2014-15

Referencer

Eksterne henvisninger 
 

Kvindelige fodboldspillere fra Skotland
Kvindelige fodboldlandsholdsspillere fra Skotland
Fodboldspillere fra Glasgow City F.C.
Fodboldspillere fra Tottenham Hotspur F.C. Women
Fodboldspillere fra Arsenal W.F.C.
Fodboldspillere fra SGS Essen